
Tisztelt Képviselő-testület!
A Magyarország helyi önkormányzatairól szóló 2011. évi CLXXXIX. törvény 113.§ (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladat az egészségügyi alapellátást biztosítása.
Az egészségügyi alapellátásról szóló 2015. évi CXXXIII. törvény 5-6 §-a az alábbi kötelező feladatokat írja elő az önkormányzatok részére:

„5,§ (1) A települési önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról

c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,
d) a védőnői ellátásról és 

e) az iskola-egészségügyi ellátásról

 (2) Az alapellátás nyújtását érintő jogviszony megváltoztatásáról szóló döntésének meghozatala során a települési önkormányzat kikéri az alapellátást végző orvos, illetve védőnő véleményét. 

6.§ (1) A települési önkormányzat képviselő-testülete – a Kormány által kijelölt praxiskezelő által megadott szempontokat figyelembe véve – rendeletben megállapítja és kialakítja az egészségügyi alapellátások körzeteit. Több településre is kiterjedő ellátás esetén a körzet székhelyét az érintett települési önkormányzatok erre irányuló megállapodásban határozzák meg. 
(2) Az (1) bekezdés szerinti körzetek megállapítása és kialakítása során ki kell kérni az alapellátásért felelős országos módszertani intézet véleményét is.” 

Körzethatárok kialakítása jogszabályi előírások alapján történik, önálló védőnői körzetet 250 gondozott esetében, háziorvosnál vegyes körzetnél 1500 fő figyelembevételével, fogorvosnál pedig 3600 fő figyelembevételével lehetséges. Ellátottakat figyelembe véve település közigazgatási területe egy körzet. 
Rendelet tervezetet  megküldtük az alapellátásért felelős országos módszertani intézet részére véleményezés céljából, valamint egyeztettük a háziorvossal, fogorvossal és védőnővel.

Javasoljuk a rendelet tervezet elfogadását.

Monostorapáti, 2016. augusztus 10.

